Hanne Rømer

Hanne Rømer (født 29. juli 1949) er en dansk komponist, musiker og sanger. Hun er desuden aktiv som dirigent og musikpædagog.

Hun er uddannet komponist, dirigent og saxofonist fra Dick Grove School of Music i 1983.

I 1975 dannede hun rockgruppen Hos Anna sammen med søsteren Lotte Rømer samt Karen Mortensen, Irene Becker og Bente Dichmann. Gruppen fandt sammen til et musikalsk stævne på Vallekilde Højskole, hvor alle i gruppen ville kunne spille deres egne instrumenter og formulere deres eget musikalske udtryk. Efter kort tid forlod Bente Dichmann gruppen til fordel for Søsterrock. Gruppen opløstes i 1980.

Hanne Rømer var desuden medlem af kvindebigbandet Hexehyl, som startede i 1978 og har spillet duo med pianisten Marietta Wadall siden 1978.

Siden 1987 har hun boet i Aabenraa. Herfra etablerede hun sit eget forlag, Amanda Music, i 1994. Hun var 1989-2002 leder af Jomfru Fanny Bigband, der opnåede status som amtsorkester, og hun var aktiv som saxofonist og sanger, blandt andet i Nordtyskland, med gruppen Sax in the City fra 2005 til 2012. Desuden har hun været leder af det nordiske kvindebigband April Light Orchestra 1995-2001.

Grupper 
 1975-1980: Hos Anna. Bestod af: Irene Becker, Hanne Rømer, Lotte Rømer, Karen Mortensen (indtil 1976) og Bent Clausen (fra 1978), Pierre Dørge (fra 1978).
 1978-1981: Den Danske Jazzkreds
 1978: Hexehyl (kvindebigband)
 1990-: Hanne Rømer/Marietta Wandall Duo
 1994: Hanne Rømer Jazz Quartet. Bestod af: Hanne Rømer, Jens-Ole Andreasen, Jesper Bodilsen, Steen Raahauge
 1996-: Den tredje vej (komponistsammenslutning)
 1999-: Hanne Rømer/Mads Granum Quartet. Består af: Hanne Rømer, Mads Granum, Kristian Leth (1999), Morten Ramsbøl (1999), Jesper Bodilsen (2003), Alex Riel (2003)
 2005-2012: Sax in the City. Dansk/tysk jazzkvintet. Består af: Jonny Möller, Andreas Burckhardt, Hanne Rømer, Anselm Simon, Edgar Herzog.

Diskografi 
 Hos Anna: Hos Anna. 1976. Charlatan CGM 177
 Lotte og Hanne: Solskin. Lotte og Hanne spiller viser fra Djorn's Junivers. 1978. Abra Cadabra ABC 2007
 Hos Anna: Med de røde sløjfer. 1978. CBS 82662
 Hos Anna: Åh. 1979. Better Day BDLP 702
 Hos Anna: Live. 1980. Better Day BDLP 8002. Afskedskoncert i Saltlageret, København 6. september 1980
 Hanne Rømer/Marietta Wandall Duo: Akijava. 1990. Music Mecca CD 1012-2
 Hanne Rømer Jazz Quartet: Come rain or come shine. 1994. Amanda Music CD AMA 9403
 Hanne Rømer & Marietta Wandall Duo:Ametyst. 1994. Amanda Music CD AMA 9401
 Hanne Rømer / Mads Granum Quartet: Early spring. 1999. Amanda Music AMA 9901
 Børn synger år 2000 ind. 2000. Amanda Music AMA 2001. Musik: Hanne Rømer ; tekster: Christine Ostenfeld ; børn fra skolekor i Aabenraa og omegn med Jomfru Fanny Bigband
 Hanne Rømer & Marietta Wandall Duo: Between pain and joy. 2000. Amanda Music AMA 2002
 Hanne Rømer/Mads Granum Quartet: Everything you wanna know about spring. 2004. Amanda Music AMA 04001
 Hanne Rømer & Marietta Wandall Duo: Walking with the slow turtle. 2005. Amanda Music AMA 05001
 Sax in the City: Fantasia. 2006. Amanda Music AMA 0601

Referencer 
 Pia Rasmussen: Farverig altmuligkvinde. Interview. dmt (Dansk Musik Tidsskrift) 1992-93, nr. 4, side 132-133.
 Lotte Rømer: Sølvfuglens vinger. 1997. 
 Per Calum: Jazz for folket. Interview. Jyllands-posten. 1999-07-13.
 Pia Rasmussen: Hanne Rømer. Dansk kvindebiografisk leksikon
 Tine Godsk Hansen: Kvindestemmer. Artikel på DR's hjemmeside.

Eksterne henvisninger 
 Officiel hjemmeside
 Amanda Music
 Hanne Rømers profil på Facebook

Musikere fra Danmark
Komponister fra Danmark
Sangere fra Danmark
Personer i Dansk Kvindebiografisk Leksikon